《和苦雨韵》
宋代·李彭

春归已獭祭，微绿先道周。衡门少灯火，征夫竭乾糇。

雨工挽九河，荐作南国忧。君诗形苦词，高义薄中州。

歌声满天地，宰物能闻不。凡今世贤知，耄及谁不偷。

唯我与之子，炯炯定寡求。安得习习风，冻蘖新萌抽。

遥山涤馀霭，归云下岩幽。紫凤会骞翥，百鸟劳喧啾。

苍生得税驾，王度日清休。醉眼眩章句，烦君为校雠。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。